་ལས༔ དྲག་པོ་རྟ་ཕུར་གྱི་དབང་གཞུང་མཚམས་སྦྱོར་བཅས་རྟ་མཆོག་
གསང་བའི་སྲོག་ཏིག་ཅེས་བྱ་བ་བཞུགས་སོ༔
787

112
འབར་བའི་རྡོ་རྗེའི་གསུང༌། གསར།
རྒྱལ་བ་ཀུན་གྱི་གསུང་ག་གསང་བ་དངོས༔ རབ་འཇིགས་ཁྲོ་རྒྱལ་རྔམ་པའི་སྐུར་བཞེངས་ཏེ༔ རྟ་སྐད་ཐེངས་གསུམ་སྲིད་གསུམ་ཁྱབ་པར་སྒྲོག༔ ལྷག་པའི་ལྷ་མཆོག་ཚེ་རབས་ཀུན་ཏུ་བསྙེན༔
གང་དེའི་སྒྲུབ་ཐབས་བཀའ་གཏེར་བྱེ་བའི་བཅུད༔ དྲག་པོ་རྟ་ཕུར་ནག་པོའི་དཀྱིལ་འཁོར་དུ༔ སྨིན་བྱེད་གསང་བའི་འཇུག་བདེར་སྤེལ༔ རྩ་གསུམ་ལྷ་ཡི་ཤིས་པའི་མེ་ཏོག་སྩོལ༔ དེ་ལ་འདིར་དཔལ་ཆེན་འདུས་
པའི་ནང་གསེས་པདྨ་གསུང་ག་སྡེ་ཚན༔ དྲེགས་འདུལ་རྟ་ཕུར་ནག་པོའི་དཀྱིལ་འཁོར་དུ་སྨིན་པའི་ཚུལ་བཤད་པ་ལ་དོན་བཞི་སྦྱོར་བ་བཤམས་བཀོད༔ དཀྱིལ་འཁོར་སྒྲུབ་མཆོད་དངོས་བཞི་དབང་བསྐུར༔
རྗེས་མཐའ་རྒྱས་ཀྱི་རིམ་པའོ༔ དེ་ལ་ཐོག་མར་འདིར་འཇུག་པར་འདོད་པའི་གང་ཟག་དད་བརྩོན་ལྡན་པས༔ ཐུན་མོང་དང་ ཐུན་མིན་གྱི་ཆོས་ཀྱིས་རང་ རྒྱུད་ལེགས་པར་སྦྱངས་ཤིང་སྣོད་རུང་དུ་བསྒྲུབས་སྟེ༔
788

112
རྟ་ཕུར་
གཉིས་
དབང་གཞུང༌།
৪
མཚན་ཉིད་དང་ལྡན་ངེས་པའི་རྡོ་རྗེ་སློབ་དཔོན་ལ་གནང་བ་གསོལ༔ དེས་ཀྱང་ཕུན་སུམ་ཚོགས་པའི་གནས་རྟེན་དང་རྒྱན་གྱིས་སྤྲས་པར༔ སྟེགས་བུའི་དབུས་སུ་རས་བྲིས་སམ༔ མཎྜལ་གྱི་སྟེང་ དུ་
འབྲུ་ནག་གི་ཚོམ་བུ་ལྷ་གྲངས་བཀོད་ཅིང་རིན་པོ་ཆེའི་བུམ་པ་བཅུད་ལྡན་དར་མཐིང་ནག་ག་མགུལ་ཆིངས་དང་རླུང་ཞལ་གཟུགས་ཟོར་གྱིས་བརྒྱན་པར་བཞག་དེའི་སྟེང་དུ་མཉྫིའི་ཁར་དཔལ་བཤོ ས་སྐུ་ཙཀ་དར་
གདུགས་ཀྱིས་སྤྲས་པ་དང་༔ དཀྱིལ་འཁོར་གྱི་ཤར་དུ་མིང་དབང་༔ ལྷོར་དབུ་རྒྱན༔ ནུབ་ཏུ་རྡོ་རྗེ༔ བྱང་དུ་དྲིལ་བུ༔ ཤར་ལྷོར་སྐུ་ཙཀ༔ ལྷོ་ནུབ་ཏུ་སྔགས་བྱང་བགྲང་ཕྲེང་༔ ནུབ་བྱང་ཏུ་གསང་ཐོད་དང་རིག་
ཙཀ༔ ཤེལ་རྡོ༔ བྱང་ཤར་དུ་ཕྱག་མཚན༔ དཔའ་ཆས༔ རྟ་ཞལ༔ ལས་བུམ༔ མདུན་དུ་དྲེགས་པའི་བཀའ་གཏད་ཀྱི་དམར་གཏོར་གཙོ་འཁོར་བཅུའི་ལོགས་སུ་རྩང་དང་ཤ་དར་གྱིས་བརྒྱན་པ༔ གཞན་ཡང་སྨན་
789

112
འབར་བའི་རྡོ་རྗེའི་གསུང༌། གསར།
༣ རཀ་གཏོར་གསུམ་ཉེར་སྤྱོད༔ ཚོགས་གཏོར་འབུམ་སོགས་དགོས་པའི་ཡོ་བྱད་ཐམས་ཅད་ཚང་བར་བྱེད༔ གཉིས་པ་ཕྲིན་ལས་ཀྱི་གཞུང་བསྲང་སྟེ་བདག་མདུན་ཆིག་རྫོགས་སུ་བརྗོད་ཅིང་༔ བསྙེན་པ་ཅི་ནུས་བཟླས་མཐར༔ སྟོང་པའི་ངང་ལས་བྷཾ་ཡིག་
ལས༔ བུམ་པ་རིན་ཆེན་དུར་ཁྲོད་ཀྱི༔ གཞལ་ཡས་ཁང་དུ་གྱུར་པའི་ནང་༔ བདུད་རྩིའི་རྒྱ་མཚོ་འཁྱིལ་བའི་དབུས༔ དཔལ་ཆེན་རྟ་མགྲིན་ལྷ་ཡི་ཚོགས༔ གཙོ་འཁོར་ཡོངས་སུ་
རྫོགས་པར་རྣམས༔ མ་འདྲེས་མཁའ་ལ་གཟའ་སྐར་ལྟར༔ གསལ་བའི་གནས་གསུམ་ཨོཾ་ཨཱཿ༔ཧཱུྃ༔ རྡོ་རྗེ་གསུམ་གྱིས་རྒྱས་གདབ་ཅིང་༔ སྤྱི་བོའི་གནས་ལྔར་ཡིག་འབྲུ་ལྔས༔ དབང་
བསྐུར་རིགས་མཆོག་དབུར་བརྒྱན་ནས༔ ཐུགས་སྲོག་ཧཱུྃ་ཡིག་འོད་ཟེར་གྱིས༔ ཡེ་ཤེས་སྤྱན་དྲངས་གཉིས་མེད་གྱུར༔ བཛྲ་ས་མ་ཡ་ཛ༔ ཛཿཧཱུྃ་བཾ་ཧོ༔ ས་མ་ཡ་སྟཱཾ༔ དངོས་དང་ཡིད་
ཀྱིས་རྣམ་སྤྲུལ་པའི༔ བསམ་ཡས་མཆོད་པའི་བྱེ་བྲག་དང་༔ ཀུན་བཟང་འདོད་ཡོན་རྒྱ་མཚོའི་སྤྲིན༔ ཇི་སྙེད་མཆོད་པའི་ཚོགས་ཀུན་འབུལ༔ ཨོཾ་བཛྲ་ཨརྦྷ་སོགས་ཤབྟ་པྲ་ཏིཙྪ་སྭཱ་ཧཱ༔
མ་ཧཱ་ཨ་མྲྀ་ཏ་རཀྟ་བཱ་ལིབྟ་པཱུ་ཛ་ཧོ༔ ཧཱུྃ༔ དབྱིངས་དང་ཡེ་ཤེས་གཉིས་མེད་པ༔ འཁོར་འདས་ཀུན་གྱི་སྤྱི་གཟུགས་ཆེ༔ ཐུགས་རྗེའི་རྩལ་སྣང་བདེ་ཆེན་སྐུ༔ ཟུང་འཇུག་རོལ་པ་ཁྱོད་
790

112
གསུམ་ དབང་གཞུང༌།
ལ་བསྟོད༔ ཐུགས་སྲོག་སྔགས་ཕྲེང་འོད་ཟེར་ནི༔ གཟུངས་ཐག་ནས་བརྒྱུད་བུམ་ལྷ་ཡི༔ ཐུགས་ཀའི་སྔགས་དང་ཟུང་འབྲེལ་འཁོར༔ བདེ་བ་ཆེན་པོས་ཐུགས་རྒྱུད་
བསྐུལ༔ སྐུ་ལས་བྱང་སེམས་བདུད་རྩིའི་རྒྱུན༔ བབ་པས་བུམ་པ་གང་བར་གྱུར༔ ཨོཾ་བཛྲ་ཀྲོ་དྷ་ཧྱ་གྲྀ་ཝ་ཧྲཱིཿཁྲོ་ཧཱུྃ་བྷོ་ཀཱི་ལི་ཀཱི་ལ་ཡ་སརྦ་དུཥྛཾ་མཱ་ར་ཡ་ཧཱུྃ་ཕཊ༔ ཅི་ནུས་བཟླས་མཐར་དུང་ཞལ་
གྱི་མཆོད་ཡོན་རྣམས་བུམ་པར་ཕུལ་ཏེ༔ ཨོཾ་ཨཱཿཧཱུྃ༔ འོད༵་ཞུ་བདུད་རྩི་རོ་གཅིག༔ ལས་བུམ་ལ་དམིགས་ཏེ༔ ལས་ཀྱི་བུམ་ནང་བཅུད་ཀྱྀ་དབུས༔ ལས་ལྷ་ཁྲོ་རྒྱལ་རྟ་མགྲིན་ལྗང་༔ ཕྱུག་མཚན་རྒྱན་རྣམས་
ཡོངས་རྫོགས་པའི༔ ཐུགས་ཀར་ཉྀ་སྟེང་ཧཱུྃ་ལ་སྔགས༔ གཡས་སུ་འཁོར་ལས་བདུད་རྩི་བབས༔ བུམ་པ་ཡོངས་སུ་ཁེངས་བར་བསམ༔ ཨོྃ་བཛྲ་ཀྲོ་དྷ་ཧྱ་ཡ་གྲྀ་ཝ་ཨ་མྲྀ་ཏ་ཀུཎྜ་ལཱི་
ནཱི་ལཾ་བ་ར་དྷ་ར་ཧཱུྃ་ཕཊ༔ ཅེས་ཅི་ནུས་བཟླས༔ ཁྲོ་བོ་འོད་ཞུ་བདུད་རྩིའི་ཆུས༔ ལས་ཀུན་མཛད་པའི་ནུས་ལྡན་གྱུར༔ ཅེས་ནུས་ལྡན་དུ་སྒྲུབ་ཅིང་རིག་པའི་མེ་ཏོག་དོར་ཏེ་ལྷ་སྔགས་ཀྱི་མཐར༔ ཨོཾ་ཨཱཿཧཱུྃ་སྭཱ་ཧཱ
བཛྲ་ས་མ་ཡ་སྟཱཾ༔ ཀཱ་ཡ་ཝཱ་ཀཱ་ཙིཏྟ་གུ་ཎ་ཀརྨ་སིདྡྷི་ཛྙཱ་ན་ཨ་བྷི་ཥཱིཉྩ་ཨོཾ་ཨཱཿཧཱུྃ་སྭཱ་ཧཱ༔ བདག་དང་མདུན་གྱི་དཀྱིལ་འཁོར་ཡེ་ནས་ཡེ་ཤེས་ཀྱི་རང་ངོར་རོ་གཅིག་པའི་ངེས་པས་བདག་ཉིད་འཇུག་ཅིང་༔ སློབ་མ་རྗེས་སུ་འཛིན་པའི་
791

112
འབར་བའི་རྡོ་རྗེའི་གསུང༌། གསར།
གནང་བ་འང་ཐོབ་པར་བསམ༔ སྲུང་མའི་གཏོར་འབུལ་དང་༔ ཚོགས་བྱིན་བརླབས་ནས་བསྒྲལ་བསྟབས་ཡན་བཏང་ངོ་༔ གསུམ་པ་སློབ་མ་རྗེས་སུ་འཛིན་པར་འཇུག་པའི་ཆོས་དང་༔ དབང་གི་དངོས་གཞི་རྗེས་ཀྱི་བྱ་བ་གསུམ་ལས༔ ཐོག་མར་སློབ་མ་རྣམས་སྒོ་དྲུང་དུ་
འདུས་ནས༔ ཇི་ལྟར་བལྟམས་པ་ཙམ་གྱིས༴ སོགས་ཀྱིས་ལས་ཆུས་ཁྲུས་བྱ༔ ནང་དུ་འཁོད་ནས་ལས་ཀྱི་རྡོ་རྗེས་མཎྜལ་བཀྱེ་བསྡུ་བྱ་ཞིང་ལས་བྱང་གི་སྔོན་ཆིངས་ལྟར་བགེགས་གཏོར་དང་མཚམས་གཅོད་ སྲུང་དམིགས་བཅས་བཏང་མཐར༔ ནམ་
མཁའ་དང་མཉམ་པའི་སེམས་ཅན་ཐམས་ཅད་བདུད་ཀྱི་ཆུ་བོ་ཆེན་པོ་བཞི་ལས་བསྒྲལ་ཏེ་གདོད་མའི་མགོན་པོའི་གོ་འཕང་ལ་བདག་ཁོ་ནས་དུས་མྱུར་བ་ཉིད་དུ་འགོད་པར་བྱ་
བའི་ཆེད་དུ་སྨིན་བྱེད་ཀྱི་དབང་བསྐུར་ཟབ་མོ་ཞུ་ཞིང་དོན་ཚུལ་བཞིན་ཉམས་སུ་བླང་བར་བགྱིའོ་སྙམ་པའི་ཀུན་སློང་དང་༔ གཞན་ཡང་མདོ་རྒྱུད་ལས་འབྱུང་བའི་ཆོས་ཉན་པའི་
ཀུན་སྤྱོད་རྣམ་པར་དག་པ་དང་བཅས་ཏེ་གསན་འཚལ༔ དེ་ཡང་འོག་མིན་པདྨ་རྣམ་པར་བཀོད་པའི་ཀློང་དུ༔ བདེ་ཆེན་པདྨ་གར་གྱི་དབང་ཕྱུག་སྐུ་དང་ཡེ་ཤེས་ཐ་དད་མེད་པའི་
༈ཚོམ་བུའི་དཀྱིལ་འཁོར་རབ་འབྱམས་རྒྱ་མཚོ་མཐའ་ཡས་པར་སྣང་བས༔ གསུང་པདྨའི་ཆོས་དབྱངས་པདྨ་དབང་ཆེན་སྒྱུ་འཕྲུལ་དྲ་བ་རྣམ་པར་རོལ་པའི་རྒྱུད་ལུང་མན་ངག་བསམ་
792

112
དབང་གཞུང༌།
གྱིས་མི་ཁྱབ་པར་ཆོས་ཉིད་རྡོ་རྗེའི་རང་སྒྲས་དུས་གསུམ་རྟག་པ་རྒྱུན་གྱི་འཁོར་ལོ་བསྟན་ཅིང་༔ སྟོན་མཆོག་གསུང་གི་རྡོ་རྗེ་དེ་ཉིད་རྣམ་འདྲེན་བཞི་པའི་བསྟན་པར་
འཕགས་བོད་གཉིས་ཀྱི་ཁོངས་སུ་གྲུབ་པའི་སློབ་དཔོན་པདྨ་སཾ་བྷ་ཝ་ཞེས་ཡོངས་སུ་གྲགས་པའི་སྐུར་བཞེངས་ནས༔ གདུལ་བྱ་རྣམས་ཚེ་གཅིག་གིས་ཟུང་འཇུག་ཆེན་པོའི་ས་ལ་
༞སྦྱོར་བའི་ཟབ་མོའི་གདམས་ཟབ་གང་ལ་གང་འདུལ་དུ་སྟོན་པ་ལས༔ སྐབས་སུ་བབ་པ་འདི་ནི་སྒྲུབ་སྡེ་ཆེན་པོ་བརྒྱད་ལས་པདྨ་གསུང་གི་སྡེ་ཚན་ཡིན་དེ་ལ་ཐེག་པ་རིམ་དགུ་རིམ་
པར་བགྲོད་པའི་རྟའི་འགྲོས་དགུའི་རྩིར་ཆིབས་པར་བཤད་པ་ནི༔ སུམ་ལག་སྒྲོག་གི་འགྲོས་ལྷ་མིིའི་ཐེག་པ༔ སྡོམ་པ་ལྕགས་ཀྱི་འགྲོས་ཉན་ཐོས་ཀྱི་ཐེག་པ༔ ཕོ་ཉ་བསྲངས་ཀྱི་
འགྲོས་རང་རྒྱལ་གྱི་ཐེག་པ༔ མཚམས་ལེགས་གཟེངས་ཀྱི་འགྲོས་བྱང་ཆུབ་སེམས་དཔའི་ཐེག་པ༔ གོམ་བུ་ཉེལ་འགྲོས་ཀྲྀ་ཡའི་ཐེག་པ༔ སྤྱང་མོ་འདུར་འགྲོས་ཨུ་པ་ཡོ་གའི་ཐེག་
པ༔ རོལ་མོའི་སྟབས་འགྲོས་མ་ཧཱ་ཡོ་གའི་ཐེག་པ༔ འཇོལ་མོ་དཀྱུས་ཀྱི་འགྲོས་ཨ་ནུའི་ཐེག་པ༔ དཀྱུས་ཚང་བའི་འགྲོས་ཨ་ཏི་ཡོ་གའི་ཐེག་པ་སྟེ༔ དེ་ལྟར་རྟ་འགྲོས་དགུའི་ཐེག་པ་
793

112
།ཏེར་ འབར་བའི་རྡོ་རྗེའི་གསུང༌། གསར།
*རིམ་པར་ཤེས་པར་བྱ་བ་དང་༔ དེ་ལས་ཐེག་པ་ཀུན་གྱི་རྒྱལ་པོ་རྫོགས་པ་ཆེན་པོ་རང་བྱུང་གི་ཡེ་ཤེས་མཉམ་པ་ཉིད་རྟ་སྐད་ཐེངས་གཅིག་གིས་རྟ་སྐད་དང་པོའི་དགོངས་པ་ལྟ་བའི་
གནད་བསྟན་པ་ཡིན༔ ལམ་དང་སྦྱར་བའི་རྟ་སྐད་ནི་རྒྱལ་བ་ཐམས་ཅད་ཀྱི་ཐུགས་རྗེ་ཆེན་པོའི་རང་གཟུགས་འཕགས་མཆོག་སྤྱན་རས་གཟིགས་ཉིད་ཁྲོ་བོའི་སྐབས་སུ་དཔལ་རྟ་
མགྲིན་ཅེས་བྱ་སྟེ༔ མ་ཆགས་པདྨའི་རིགས་སུ་སྣང་བའི་ཁྲོ་བོ་ཐམས་ཅད་ཀྱི་སྤྱི་དཔལ་ཆེན་པོ་འདི་ནི༔ ཡེ་ཤེས་དང་༔ ལས་དང་༔ འཇིག་རྟེན་གྱི་གཙོ་བོ་དམ་པ་ཐམས་ཅད་ཟིལ་
གྱིས་གནོན་པའི་རྗེ་བཙུན་བླ་ན་མེད་པ་ཡིན་པ༔ ལྷག་པའི་ལྷ༔ གཞན་ལས་ཀྱང་ཐུགས་རྗེ་བྱིན་རླབས་མྱུར་བ་རྟའི་སྐད་ལ་ཡོན་ཏན་བཅུ་གསུམ་ཡོད་པའི་ལྡིག་ཆས་མཚོན་པ་སྟེ༔
ཇི་ལྟར་ན༔ རྟའི་སྐད་སྙན་པ་དང་༔ འཇམ་པ་དང་༔ གཏོང་བ་དང་༔ གསང་བ་དང་༔ རིང་བ་དང་༔ ཡིད་དུ་འོང་བ་དང་༔ འབྲེལ་བ་དང་༔ བར་མ་ཆད་པ་དང་༔ ཟིལ་ཆེ་བ་དང་༔
༔གདངས་ཆེ་བ་དང་༔ ངར་ཆེ་བ་དང་༔ ཕུལ་དུ་ཕྱིན་པ་ལྟར་ས་དང་པོ་རབ་ཏུ་དགའ་བ་ནས་བརྩམས་པ་བཅུ་གསུམ་པ་ཡི་གེ་འཁོར་ལོ་ཚོགས་ཆེན་གྱི་བར་དཔལ་རྟ་མགྲིན་གྱི་རྟ་
794

112
དབང་གཞུང༌།
སྐད་ཐེངས་གཅིག་ལ༔ ཡོན་ཏན་བཅུ་གསུམ་དུས་གཅིག་ཚང་བ་ལྟར༔ ས་བཅུ་གསུམ་དང་༔ ལམ་ལྔ་ཡང་མ༌བགྲོད༌དུས༌གཅིག༌ལ༌རྫོགས༌ནུས་པའི་ཡོན་ཏན་གྱི་ཁྱད་
པར་དེ་ལྟ་བུ་མངའ་བའི་ལྷ་མཆོག་འདི་ཉིད་ཀྱི་སྒྲུབ་ཐབས་ཀྱང་རྒྱུད་མན་ངག་གི་བཀའ་སྲོལ་མཐའ་ཡས་པར་བཞུགས་པའི་ནང་གསེས་ཀྱིས༔ འདི་ནི་ཟབ་གཏེར་ཀུན་གྱི་ཡང་
བཅུད་ཤིན་ཏུ་ཁྲོས་པ་དྲག་པོ་རྟ་ཕུར་ནག་པོ་སྟེ་གཏེར༌གཞུང༌ལས༔ དེ་ལྟ་བུ་ཡི་གདམས་པ་འདི༔ མཐའ་འཁོབ་དྲེགས་ཚོགས་འདུལ་བའི་ཕྱིར༔ རྡོ་རྗེ་ཁྲག་འཐུང་ཐུགས་ཀྱི་
བཅུད༔ པདྨས་བདག་ལ་དངོས་སུ་སྩལ༔ བོད་ཡུལ་འདྲེ་སྲིན་འགོང་པོ་ཀུན༔ འདི་ཡི་སྒོ་ནས་དམ་ལ་བཏགས༔ སངས་རྒྱས་བསྟན་པ་དར་བར་བྱས༔ མ་འོངས་འགྲོ་བའི་དོན་
ཆེད་དུ༔ གཏེར་ཁ་བཅུ་ཕྲག་གཉིས་སྦས་ཀྱང་༔ སྙིང་པོ་འདི་འདྲ་སྦས་པ་མེད༔ ཅེས་གསུངས་པ་ལྟར༔ གུ་རུའི་ཐུགས་ཀྱི་གཟུངས་མ་མཁར་ཆེན་བཟའ་ངན་ལམ་རྒྱལ་བ་མཆོག་
དབྱངས་གནུབས་ཆེན་སངས་རྒྱས་ཡེ་ཤེས་མཁས་པ་བེེ་རོ་ཙ་ན་སོགས་ལས་ཅན་དག་པའི་འཁོར་རྣམས་ལ་ཐུན་མིན་གྱི་མནོག་ཆོས་སུ་བསྩལ་ཞིང་༔ མི་བརྗེད་གཟུངས་ཐོབ་
795

112
འབར་བའི་རྡོ་རྗེའི་གསུང༌། གསར།
༈༙ མཁའ་འགྲོ་ཡེ་ཤེས་མཚོ་རྒྱལ་གྱིས་རུང་མདོ་སྐལ་བཟང་གི་ཕུག་པར་བདུད་རྩི་ལྔ་ཤོག་ལ་བརྡ་རིས་སུ་བཏབ་ནས་མི་སྣང་ནམ་མཁའི་ངོགས་སུ་གཏེར་རྒྱུར་སྦས་ཤིང་སྨོན་ལམ་
བཏབ་པ་སྟེ་སྔ་མ་ལས༔ མ་འོངས་རིགས་སད་སྙིང་འདྲའི་བུ༔ བུདྡྷའི་སྐྱེ་བས་རྙེད་ནས་ཀྱང་༔ རཏྣ་གསུམ་དང་ཨ་ནུཏྟ༔ མངྒ་ལ་དང་དྷརྨའི་མིང༔ རིམ་བཞིན་སྤེལ་བས་དོན་ཡོད་
འགྱུར༔ ཞེས་གསུངས་པ་ལྟར་གནུབས་ཆེན་སངས་རྒྱ་ཡེ་ཤེས་དེ་ཉིད་བསམ་བཞིན་སྲིད་པ་ཉེ་བར་བཟུང་བ་དཔལ་ཁྲག་འཐུང་དགའ་བའི་ཡེ་ཤེས་བདེ་ཆེན་འབར་བའི་རྡོ་རྗེ་དེ་
ཉིད་ཀྱིས་རང་བྱུང་བཅོ་ལྔ་པའི་ནང་གསེས་མེ་ཁམས་འཁོར་ལོའི་སྣ་ཅན་གྱི་དབྱུག་པ་ཟླ་བའི་ཚེས་བཅུའི་མཆོད་པ་ལྷན་ཅིག་འདས་ལྡན་འདུས་པ་ལྔ་ཕྲག་ལྔ་ཡིས་མཐོང་བར་ངོ་
མཚར་ལྟས་བཟང་གི་དགེ་མཚན་དང་བཅས་ནམ་མཁའི་མཐོངས་ནས་གསེར་གྱི་ཆར་བབ་ཅིང་གཏེར་སྲུང་ན་བུན་དགེ་བསྙེན་རྡོ་རྗེ་ཡེ་ཤེས་རྩལ་གྱིས་དེའི་ཆ་ལག་ཡོན་ཏན་གྱི་
རྟེན་དང་བཅས་པ་དངོས་སུ་ཕུལ༔ རེ་ཞིག་གསང་རྒྱས་བཏབ་ཅིང་ཕྱིས་གནས་དུས་རྟེན་འབྲེལ་ཕུན་སུམ་ཚོགས་པའི་སྐབས་སུ་བརྡ་རིས་ལས་བཤུས་ཏེ་ལུང་ཟིན་ཆོས་ཀྱི་བདག་
796

112
དྲུག་
དབང་གཞུང༌།
པོ་རྣམས་ལ་རིམ་པར་སྤེལ་བའི་ཆོས་སྡེ་འདི་ཉིད་ཀྱི་སྨིན་བྱེད་དབང་བསྐུར་ཟབ་མོ་བགྱི་བའི་སྐབས་ཏེ་དེ་ལ་ངེད་ཅག་སློབ་དཔོན་གྱིས་བགྱི་བར་འོས་པ་རྣམས་གྲུབ་
ཟིན་པས༔ ཐོག་མར་དབང་ཞུ་བའི་ཡོན་དུ་དམིགས་ཏེ་སྐུ་ཉིད་སློབ་མའི་ངོ་སྐལ་དུ་གྱུར་པའི་མཎྜལ་གནང་བར་ཞུ༔ ཞེས་མཚམས་སྦྱར་ཏེ་མཎྜལ་འབུལ་གཞུག༔ སྙིམ་མ་མེ་ཏོག་གིས་བཀང་བའི་
ཐལ་མོ་ཟླུམ་པོར་སྦྱོར་ལ་གསོལ་བ་གདབ་པ་འདིའི་རྗེས་ཟློས་མཛོད༔ ཧོ༔ འགྲོ་བའི་མགོན་པོ་རྡོ་རྗེ་སློབ་དཔོན་ཆེ༔ བླ་མེད་དཀྱིལ་འཁོར་གཙོ་བོ་དགོངས་སུ་གསོལ༔ ཟབ་མོའི་
རིམ་པར་འཇུག་འདོད་སྐལ་ལྡན་བུ༔ མགོན་པོ་ཁྱོད་ཀྱི་རྗེས་བཟུང་སྨིན་མཛད་གསོལ༔ ལན་གསུམ༔ བླ་མ་དང་མདུན་གྱི་དཀྱིལ་འཁོར་ཐ་མི་དད་པ་དབང་ཆེན་རྟ་མཆོག་ཀཱི་ལ་ཡ་ཡི་
དཀྱིལ་འཁོར་ལ་དཀོན་མཆོག་རྩ་གསུམ་རྒྱ་མཚོས་བསྐོར་ཏེ་བཞུགས་པའི་དྲུང་དུ་བདག་གཞན་སེམས་ཅན་ཐམས་ཅད་བྱང་ཆུབ་སྙིང་པོའི་བར་དུ་སྐྱབས་སུ་འགྲོ་བའི་བློས་འདིའི་
རྗེས་ཟློས་མཛོད༔ ན་མོ༔ འདི་ནས་བཟུང་སྟེ་བྱང་ཆུབ་སྙིང་པོའི་བར༔ བདག་གཞན་འགྲོ་ཀུན་འཁོར་བའི་སྡུག་བསྔལ་ལས༔ ཐར་འདོད་བླ་མ་དཀོན་མཆོག་རྩ་གསུམ་ལྷར༔
797
বা

112
།ཏེར་ འབར་བའི་རྡོ་རྗེའི་གསུང་། གསར།
* དད་མོས་གདུང་ཤུགས་དྲག་པོས་སྐྱབས་སུ་མཆི༔ ལན་གསུམ་ མཁའ་ཁྱབ་ཀྱི་སྐྱེ་རྒུ་ཐམས་ཅད་དཔལ་པདྨ་དབང་ཆེན་གྱི་གོ་འཕང་ལ་འགོད་པར་བྱ༔ དེའི་ཆེད་དུ་སྨིན་བྱེད་ཟབ་མོ་
གསན་ལ་གྲོལ་བྱེད་ལམ་གྱི་རིམ་པ་རྣམས་ཉམས་སུ་བླང་བར་བགྱིའོ༔ སྙམ་པའི་འདིའི་རྗེས་ཟློས་མཛོད༔ དེང་ནས་མཁའ་ཁྱབ་འགྲོ་བའི་དོན་བགྱིད་ཕྱིར༔ བདག་གི་ས་ཡི་དམ བདག་གིས་ཡི་དམ་
དཔལ་ཆེན་གོ་འཕང་བསྒྲུབ༔ བར་དུ་མ་དང་བུ་ཡི་འདུ་ཤེས་ཀྱིས༔ འགྲོ་ཀུན་བདེ་བ་མཆོག་ལ་འགོད་པར་བྱ༔ ལན་གསུམ་ དེ་དག་རིག་འཛིན་ནང་གི་སྡོམ་པར་གནས་འགྱུར་གྱི་